Victoria Beckham

**Viktorija Kerolajn Adams** (; rođena 17. aprila 1974), poznatija kao **Viktorija Bekam** (), jeste engleska pevačica, kantautorka, plesačica, glumica, modni kreator i pisac. Svetsku slavu je dostigla kao „Poš Spajs“ (*Posh Spice*), jedna od pet članica ženske pop grupe Spajs gerls. Nakon prestanka rada grupe, započinje solo karijeru i objavljuje album *[[Victoria Beckham (album)|Victoria Beckham]]*. Takođe je objavila četiri singla koji su dostigli top deset na muzičkoj listi u Ujedinjenom Kraljevstvu.

Bekamova je veći uspeh postigla kao modni dizajner, i važi za međunarodnu ikonu stila. Prvi put se našla u ulozi modnog dizajnera kada je 2004. kreirala liniju džinsa za modnu marku „Rock & Republic“. Uskoro je uspostavila sopstvenu modnu liniju, „dVb Style“, u okviru koje je dizajnirala naočare za sunce, parfeme, ručne torbe i nakit. Takođe je objavila dve knjige — jedan modni vodič i jednu autobiografiju.

Udata je za engleskog fudbalera Dejvida Bekama, sa kojim ima tri sina — Bruklina, Romea i Kruza. Njihovo zajedničko bogatstvo procenjeno je na 125 miliona britanskih funti.

## Detinjstvo i počeci
Viktorija Kerolajn Adams je rođena kao kćerka Entonija i Džeklin Adams u bolnici „Princeza Aleksandra“ u Harolu, Eseks, a odrasla je u Gofs Oaku, Hertfordšir. Entoni Adams je bio inženjer elektrotehnike te su, zbog uspeha porodičnog posla, Bekamova, njena sestra Luiz i brat Kristijan, rasli kao deca više klase. Bekamova je pohađala srednju školu „Sveta Marija“. Stidela se bogatstva svoje porodice i često je molila svog oca da je ne dovozi u školu njihovim rols rojsem. Bekamova je rekla da je, tokom školovanja, bila predmet podsmeha i da se osećala „kao autsajder“. „Deca bi bukvalno uzela bilo šta i gađala me time. A ja sam samo stajala, sama. Niko nije bio sa mnom. Nisam imala prijatelje“, prokomentarisala je.

Nakon što je odgledala mjuzikl *[[Slava]]*, Bekamova je odlučila da će jednoga dana postati poznata. Tada su je roditelji upisali u pozorišnu školu „Džejson“. Sa sedamnaest godina se upisala u višu pozorišnu školu „Lejn“ u Sariju, gde je studirala ples i manekenstvo i bila član benda *Persuasion*.

## Karijera
### Spajs gerls

Bekamova 1994. godine postaje članica ženske grupe Spajs gerls, najpre nazvane „Touch“, zajedno sa Emom Banton, Melani Braun, Džeri Halivel i Melani Čizom. Svih pet devojaka su se prethodno javile na oglas u časopisu *Scena* u martu 1993, u kome su se tražile „ambiciozne, otvorene devojke koje umeju da pevaju i plešu“. Grupa 1996. godine objavljuje singl „Wannabe“, koji postaje broj jedan u Ujedinjenom Kraljevstvu, Sjedinjenim Američkim Državama i još dvadeset i devet zemalja. Spajsice su potom objavile devet singlova koji su dostigli broj jedan u Ujedinjenom Kraljevstvu, i studijske albume *[[Spajs|Spice]]*, *[[Spiceworld]]* i *[[Forever]]*. Mediji su svakoj članici dodelili odgovarajući nadimak, te je tako Bekamova postala „Poš Spajs“, zbog svoje elegancije, markirane odeće poput male crne haljine i svoje ljubavi prema obući na visoku štiklu. Spajs gerls su postale jedan od najuspešnijih pop izvođača devedesetih, prodavši preko 55 miliona nosača zvuka. Nakon objavljivanja albuma *Forever*, koji je bio manje uspešan od svojih prethodnika, grupa prestaje sa radom, a njene članice se posvećuju solo karijerama.

Spajs gerls 2007. potvrđuju planove da se ponovo okupe radi turneje The Return of the Spice Girls, tokom koje su članice grupe zaradile preko deset miliona britanskih funti. Bekamova je prethodno izjavila da ona i njene bivše kolegenice iz benda imaju svoje solo karijere na raznim poljima: „Svaka od nas i dalje radi ono svoje“. Kompilaciju hitova *[[Greatest Hits]]* su objavile u novembru, a turneja je počela 2. decembra 2007. Bekamova je tada izjavila: „Želela sam da moja deca vide da je i njihova mama nekada bila pop zvezda“.

Nakon što je Bekamova, zarad turneje, svoju kosu ofarbala u smeđu boju, rekla je da su njeni sinovi reagovali rečima: „O, moj Bože, to je Poš Spajs. Vratila se“. Tokom jednog koncerta Spajs gerls u Londonu, njeni sinovi su joj se pridružili na sceni tokom izvođenja pesme „Mama“, zajedno sa decom ostalih Spajsica. Bekamova je jedina članica grupe koja tokom turneje nije izvodila neku od svojih solo pesama. Jedan kritičar je zapisao: „Radost publike najveća je kada Poš peva svoje solo delove. I ona to zna — izgleda da joj to daje sve više samopouzdanja kako šou teče“. Pred turneju, Spajsice su takođe snimile dokumentarac *Giving You Everything*, kao i reklamu za supermarket „Tesco“, za koju je svakoj isplaćeno milion britanskih funti.

### Solo pevačica
Svoj prvi solo singl „Out of Your Mind“, snimljen u saradnji sa grupom *Truesteppers*, Bekamova objavljuje 14. avgusta 2000. Singl je dostigao drugo mesto na muzičkoj listi u Ujedinjenom Kraljevstvu i četvrto mesto u Irskoj i Španiji. Pre no što je pesma zvanično objavljena, Bekamova je izvela „Out of Your Mind“ na humanitarnom koncertu u Londonu pred stotinu hiljada ljudi.

Njen sledeći singl, „Not Such an Innocent Girl“, objavljen je 17. septembra 2001, i dostigao šesto mesto u Ujedinjenom Kraljevstvu. Prvi i jedini solo album Bekamove, *[[Victoria Beckham (album)|Victoria Beckham]]*, u prodaji se našao 1. oktobra 2001. i dostigao deseto mesto u Britaniji. Snimanje albuma koštalo je pet miliona funti, te je prodaja od sto hiljada primeraka bila prilično razočaravajuća. Drugi singl sa albuma, „A Mind of Its Own“, dostigao je isti uspeh na britanskoj listi kao i „Not Such an Innocent Girl“. „I Wish“ je bio najavljen kao treći singl sa albuma, ali nikada nije zvanično objavljen. Nakon objavljivanja svoje druge trudnoće, Bekamova je prekinula saradnju sa izdavačkom kućom „Virgin Records“. Bekamova je 2002. potpisala ugovor sa izdavačkom kućom „Telstar“ i provela gotovo celu godinu snimajući svoj drugi album *Open Your Eyes*. Ona je tada objavila singl „Let Your Head Go“, ali je, razočarana rezultatima, odustala od objavljivanja albuma. 2003. je izdala dupli singl „Let Your Head Go“/„This Groove“, koji je zauzeo treću poziciju na britanskoj listi. Još jedan planiran solo album, *Come Together*, nikada nije objavljen. Bekamova je jedina Spajsica koja nije imala broj jedan singl u svojoj domovini, ali je takođe jedina čija su se sva izdanja pozicionirala među top deset. Nakon objavljivanja „Let Your Head Go“/„This Groove“, ona je potpuno odustala od solo muzičke karijere.

### Knjige
Bekamova je svoju autobiografiju *Učiti kako se leti* (*Learning to Fly*) objavila 13. septembra 2001. Naslov knjige uzet je iz jedne pesme iz mjuzikla *[[Slava]]*, koji je Bekamova obožavala kao dete. Knjiga dokumentuje njeno detinjstvo, karijeru sa Spajs gerls, njen brak i porodični život, kao i njenu karijeru u tom trenutku. Autobiografija je postala jedan od najprodavanijih knjiga u Britaniji 2001. godine, prodavši se u više od pet stotina hiljada primeraka. Prezentaciju knjige na televiziji je pratilo devet miliona ljudi.

Druga knjiga Bekamove, modni vodič *Pola inča ekstra: kosa, štikle i sve između* (*That Extra Half an Inch: Hair, Heels and Everything In Between*) objavljen je 27. oktobra 2006. Knjiga se sastoji od njenih saveta vezanih za modu, stil i lepotu, i postala je bestseler sa preko četiri stotine hiljda prodatih kopija. 
### Televizija
### Moda
Viktorija 2000. postaje "britanski ambasador" modne kolekcije *Dolče i Gabana*. Takođe, uradila je nekoliko modnih revija za svog dobrog prijatelja Roberta Kavalija, na čijim je revijama nosila nekoliko haljina.

Njena lična modna kolekcija, nazvana jednostavno - *Vitkorija Bekam*, počela je da izlazi 2004. godine, i od tada niže uspehe. Na odeći, Viktorija ostavlja i svoj logo, u vidu svojih inicijala *VB* (*VB*). Njena prva linija odeće bila je u rok uličnom stilu i sastojala se pretežno od stvari od teksasa - pantalona, jakni i suknji. I svaki komad odeće imao je logo *VB*.

Sem što je modni kreator, Viktorija je i poznati stilista. Ona je 2007. "obukla" Toma Kruza i njegovu ženu Kejti Holms za dodelu nagrada "Oskar". Takođe je u martu 2007. odredila stajling Kejti Holms na fotosetu za magazin *US Harpers Bazaar*. U junu 2007. bila je sudija na *Graduate Fashion Week* u Londonu, a 5. juna 2007. magazin *Glamour magazin* proglasio ju je "Ženom godine". 14. juna 2007. se pojavila njena modna linija *dVb denim*, dizajnirana specijalno za američko tržište. U septembru 2007. izašle su dve njene kolekcije, *Intimately Beckham Night* i *His & Hers*, kao i svoju debitantsku kolekciju kozmetike, *V-Sculpt*.

## Privatni život
Viktorija se 1999. udala za fudbalera Dejvida Bekama, sa kojim je dobila tri sina: **Bruklina** (1999), **Romea** (2001) i **Kruza** (2005).

Viktorija i Dejvid počeli su da izlaze 1997. godine, a upoznali su se na jednoj od utakmica Mančester Junajteda, u kome je Dejvid tada igrao. "Kada sam video Viktoriju u spotu Spajsica, rekao sam drugu - ovo je devojka koju želim da oženim!", rekao je Dejvid kada se 1999. oženio Viktorijom. Kada je počeo da izlazi sa njom, rekao je: "Bio sam ubeđen da je dolazila zbog drugih igrača". Ali se prevario! Viktorija je redovno dolazila na utakmice da bi videla baš njega. Dejvid je zaprosio Viktoriju 24. januara 1998. godine, i ona je pristala. 4. marta 1999. rođen je njihov sin Bruklin Džozef. Tačno četiri meseca kasnije, njih dvoje su se venčali u jednom zamku u Irskoj. Venčanju su prisustvovale tri Spajsice, Melani Braun, Ema Banton i Melani Čizom. Njihov drugi sin, Romeo Džejms, rođen je 1. septembra 2001. godine. I Bruklinu i Romeou kumovi su bili pevač Elton Džon i glumica i model Elizabet Harli. Njihov treći sin, Kruz Dejvid, rođen je 20. februara 2005. Bekamovi su rekli da bi voleli da imaju mnogo dece, kao i da sada posebno žele kćerku. Bekamovi trenutno žive u Los Anđelesu, gde Dejvid igra za tim *LA Galaksi*.

Bekamovi su bliski prijatelji sa bračnim parom Tom Kruz-Kejti Holms, kao i sa Dženifer Lopez-Mark Entoni. Viktorija je kuma Bluebel Madoni, kćerci Džeri Halivel.
24.07.2013.Pocela je proces razloda od njenog muza biveg fubalera Dejvida Bekama
## Filmografija

## Diskografija
### Spajs gerls
* *Glavni članak: [[Spajs gerls]].*
### Albumi

### Singlovi

## Reference

## Vanjske veze
* Zvanična prezentacija